**Информация за медии**

**София, 11 ноември 2020 г.**

**Tek Experts спечели златна награда на Career Show Awards 2020**

Tek Experts, водеща компания за предоставяне на първокласни услуги в сферата на софтуерната и техническа поддръжка, обяви, че е спечелила златно отличие на наградите за най-добър работодател [Career Show Awards 2020.](https://careershow.bg/awards/winners/) Компанията е отличена с първо място в категория „Стратегия за оценяване на служителите“ за своята програма „Let’s Talk“ („Нека говорим“). Общо 326 кандидатури на работодатели в България се състезаваха в конкурса в различни категории.

Разработена преди 2 години с амбицията да въведе подход в професионалното представяне и оценяване на служителите, който да бъде адаптиран както за тях, така и за средата с постоянно променящите се очаквания към работното място, програмата „Нека говорим“ цели да подпомага индивидуалното израстване на кадрите в Tek Experts, разглеждайки в обща зависимост работните цели, обратната връзка между хората и кариерното развитие. Програмата насърчава двустранните и открити отношения при целеполагане и цялостно оценяване на годишното представяне, за да постига ефективни резултати за компанията като общност, както и за самите служители като индивидуални личности. За повишаване на професионалната експертиза Tek Experts организира различни видове въвеждащи обучения, предоставя достъп до база данни с онлайн обучителни материали в собствените си системи за обучение Tek Learning и Tek Space.

*„Щастливи сме да получим тази награда, тъй като поставя в центъра на вниманието усилията на нашите екипи и служители да споделят обща визия за развитие, която съответства на ценностите на компанията. “Нека говорим“ е наша глобална програма за професионално представяне и е предназначена да подпомага личния растеж и развитието на всички наши служители, което е наистина важно за Tek Experts. Благодарение на програмата, сме в състояние да подпомагаме стремежите и желанията на хората към постоянно усъвършенстване и кариерно израстване, на база ясни цели и открита дискусия. Това от своя страна ни помага да предоставяме качествено и ефективно клиентско обслужване.“* – споделя Кат Ръш, глобален ръководител и лидер развитие в Tek Experts.

Програмата „Нека говорим“ е част от цялостната стратегия за работодателска марка на Tek Experts, в която са включени партньорства с образователни институции и други вътрешни програми за кариерно развитие, коучинг, изграждане на екипи и ръководители от първо ниво.

**Допълнителна информация за Tek Experts**

Tek Experts е глобален доставчик на услуги за поддръжка в областта на ИТ, както и в разработването на софтуерни продукти. Компанията оперира в 7 държави на 4 континента: Европа, Азия, Африка и Америка. На българския пазар Tek Experts присъства от 10 години, като заема лидерски позиции в областта на задълбочено техническо обслужване на различни бизнеси. Служителите на компанията тук са приблизително 900.

<https://www.tek-experts.com/bg-bg>

**За контакт:**

Илияна Маргаритова, PR Мениджър, Tek Experts, тел. 0888305044, [iliyana.margaritova@tek-experts.com](mailto:iliyana.margaritova@tek-experts.com)

Димитър Манлиев, PR Мениджър, MSL Sofia, тел. 0896786736, [dimitar.manliev@msl.bg](mailto:dimitar.manliev@msl.bg)